**ΠΡΟΟΠΤΙΚΗ ΠΡΟΣΕΛΚΥΣΗΣ ΕΞΕΡΧΟΜΕΝΟΥ ΤΟΥΡΙΣΜΟΥ ΥΓΕΙΑΣ ΤΗΣ ΣΑΟΥΔΙΚΗΣ ΑΡΑΒΙΑΣ ΣΤΗΝ ΕΛΛΑΔΑ**

Κατά την τελευταία δεκαετία, οι ελλείψεις σε υποδομές ιατρικής περίθαλψης και η χαμηλή ποιότητα παρεχόμενων υπηρεσιών ιατρο-φαρμακευτικής περίθαλψης στην Σ.Αραβία είχαν ως αποτέλεσμα την αύξηση του εξερχόμενου ιατρικού τουρισμού των Σαουδαράβων, με κάλυψη των δαπανών νοσηλείας από το κράτος. Σύμφωνα με στοιχεία του Υπουργείου Υγείας της Σαουδικής Αραβίας, το 2014 δαπανήθηκαν περισσότερα από 1 δις SR (περίπου 220 εκ.€) για τη θεραπεία 4.723 Σαουδάραβων ασθενών στο εξωτερικό, με τις Ηνωμένες Πολιτείες να παραμένουν ο κορυφαίος προορισμός για ιατρικές θεραπείες, ακολουθούμενες από τη Γερμανία, το Ηνωμένο Βασίλειο, την Ελβετία, τη Σιγκαπούρη και την Κίνα. Το 2017, 2.401 Σαουδάραβες ασθενείς υποβλήθηκαν σε θεραπεία στο εξωτερικό για διάφορες ασθένειες, με κρατικές δαπάνες, ενώ το κόστος θεραπείας των ασθενών και τα έξοδα των συντρόφων τους ανήλθαν σε περίπου 3 δις SR (800 εκ. $), εκ των οποίων το κόστος της θεραπείας για τους ασθενείς ήταν περίπου 2,5 δις SR. με μέσο όρο 1 εκ. SR ανά ασθενή, ενώ τα έξοδα για τους συνοδούς συγγενείς τους ήταν περίπου 4,4 εκ. SR. Σύμφωνα με το Υπουργείο, περίπου το 53% των ασθενών ήταν άνδρες, ενώ οι γυναίκες αποτελούσαν περίπου το 47%. Σύμφωνα με στατιστικά στοιχεία, 1.307 Σαουδάραβες ασθενείς, που αποτελούν περισσότερο από 54%, υποβλήθηκαν σε θεραπεία στις Ηνωμένες Πολιτείες, ενώ 766 στη Γερμανία, 236 στο Ην. Βασίλειο και 92 στην Κίνα. Στις εκθέσεις αναφέρεται ότι το υψηλότερο κόστος νοσηλείας σημειώθηκε στην Αμερική (1,51 εκ. SR ανά ασθενή). Ενδεικτικά, σημειώνεται ότι το 2019 οι δαπάνες νοσηλείας Σαουδαράβων ασθενών στο εξωτερικό ανήλθαν σε $17,5 δις

Στην επικράτεια του Βασιλείου λειτουργούν 18 επιτροπές για την αντιμετώπιση τέτοιων περιπτώσεων. Επίσης, για τον οργανωτικό συντονισμό των ασθενών εξωτερικού, λειτουργούν τρία Γραφεία Ακολούθων Υγείας της Σαουδικής Αραβίας στις Ηνωμένες Πολιτείες, τη Γερμανία και το Ηνωμένο Βασίλειο, τα οποία έχουν λάβει ειδικές οδηγίες από τοπ Υπουργείο Υγείας σχετικά με την εξεύρεση των κατάλληλων νοσοκομείων για θεραπεία Σαουδαράβων ασθενών στο εξωτερικό και την ενημέρωση τους κατά τη διάρκεια της παραμονής τους στο εξωτερικό. Η διαδικασία παραπομπής περιπτώσεων προς θεραπεία στο εξωτερικό περιλαμβάνει μελέτη κάθε περίπτωσης «αντικειμενικά, επιστημονικά, πρακτικά και δίκαια για την επίτευξη της καλύτερης απόφασης, έχοντας κατά νου τα συμφέροντα του ασθενούς», όπως αναφέρεται στα πορίσματα της Ανώτατης Ιατρικής Επιτροπής, η οποία εισηγείται σχετικά με το εάν οι ασθενείς θα λάβουν θεραπεία στο εξωτερικό με κρατικά έξοδα. Στη συνέχεια, το Υπουργείο Υγείας μεριμνά για τη διευκόλυνση των θεωρήσεων τη διευθέτηση τεχνικών θεμάτων, καθώς και τη μεταφορά των ασθενών και των συνοδών τους, συγγενών πρώτου βαθμού, ενώ τα Γραφεία Υγείας της Σαουδικής Αραβίας στο εξωτερικό οργανώνουν τις συναντήσεις των ασθενών σε κλινικές και νοσοκομειακές μονάδες και επιβλέπουν τη θεραπεία τους, προς τους οποίους χορηγείται, με Απόφαση του Υπουργού Υγείας, επίδομα ατομικών εξόδων, ύψους SR 600 ημερησίως.  Σύμφωνα με το Υπουργείο Υγείας της ΣΑ, περίπου το 74% των ασθενών εστάλησαν στο εξωτερικό για θεραπεία με βασιλικά διατάγματα, ενώ το 26% εστάλησαν με αποφάσεις της Ανωτάτης Ιατρικής Αρχής. Ανέφερε ότι οι ασθενείς ηλικίας κάτω των 14 ετών αποτελούσαν περίπου το 21% των Σαουδαράβων που στάλθηκαν στο εξωτερικό για θεραπεία, ενώ το 19% ήταν μεταξύ 15-29 ετών, 28% μεταξύ 30-19 ετών και 32% ήταν 50 ετών και άνω.

Ωστόσο, σημειώνεται ότι, στην παρούσα συγκυρία, ο τομέας της υγειονομικής περίθαλψης στην Σαουδική Αραβία, βρίσκεται σε φάση ριζικής αναδιάρθρωσης και ψηφιακού μετασχηματισμού. Σύμφωνα με τους στόχους του μεγαλεπήβολου αναπτυξιακού προγράμματος Vision 2030 για την βαθμιαία διαφοροποίηση της οικονομίας της χώρας, οι θεμελιώδεις διαθρωτικές μεταρρυθμίσεις στον τομέα της υγείας, ακολουθώντας τις παγκόσμιες και περιφερειακές τάσεις για συμπράξεις ιδιωτικού και δημόσιου τομέα, έχουν ως στόχο τον εξορθολογισμό του κλάδου και την εξοικονόμηση πόρων.

Ηδη το Υπουργείο Υγείας έχει εξαγγείλει πρόγραμμα ιδιωτικοποίησης 295 νοσοκομείων και 2.000 πρωτοβάθμιων κέντρων υγείας της χώρας έχει το 2030, ενθαρρύνοντας ξένες επενδύσεις στον τομέα της υγείας, ενώ ο Διάδοχος Πρίγκηπας MBS, σε πρόσφατες δηλώσεις του, ανέφερε ότι στο μέλλον τα προγράμματα θεραπείας στο εξωτερικό θα αντικατασταθούν σταδιακά από εγχώρια προγράμματα περίθαλψης και ότι θα πρέπει να αποδεικνύεται ότι δεν υφίσταται κατάλληλη θεραπεία στο Βασίλειο, προκειμένου να επιτραπεί στον ασθενή να νοσηλευθεί με κρατική δαπάνη. Οι εν λόγω παράγοντες και οι διαθρωτικές μεταρρυθμίσεις, που ήδη βρίσκονται σε εξέλιξη στο χώρο της υγείας, αναμένεται να μειώσουν μελλοντικά την έξοδο στο εξωτερικό σημαντικού αριθμού σαουδαράβων ασθενών. Είναι ενδεικτικό ότι, σύμφωνα με πρόσφατη έκθεση του Υπουργείου Υγείας, από την έναρξη της πανδημίας μέχρι και σήμερα, μόλις 488 Σαουδάραβες στάλθηκαν στο εξωτερικό για ιατρική περίθαλψη, σε σύγκριση με 2.842 άτομα το 2019, καταγράφοντας μείωση 82%,

Υπό το φως των ανωτέρω εξελίξεων, θεωρούμε ότι, κατά το εναπομείναν χρονικό διάστημα και μέχρι την παγίωση του νέου συστήματος, υπάρχουν σημαντικά περιθώρια επιχειρηματικών συνεργειών με εδώ νομικά και φυσικά πρόσωπα για την προσέλκυση σαουδαράβων επισκεπτών υψηλής εισοδηματικής στάθμης για ιατρικό τουρισμό στην Ελλάδα.

Σε διακρατικό επίπεδο, υφίσταται το απαραίτητο συμβατικό πλαίσιο για την επιτυχή έκβαση του εγχειρήματος, όπως τούτο αποτυπώνεται και στην πρόσφατα υπογραφείσα συμφωνία για το Κοινό Πρόγραμμα Δράσης Ελλάδος-Σαουδικής Αραβίας 2021-2023, στα διαλαμβανόμενα περί συνεργασίας στον τομέα του ιατρικού τουρισμού και ιαματικού τουρισμού ευεξίας (Cooperation in the field of medical and wellness tourism, αρ.2.παρ.1). Θα πρέπει, ως εκ τούτου, να αξιοποιηθεί το momentum με ανάληψη στοχευμένων προωθητικών δράσεων στην αγορά της Σαουδικής Αραβίας και με εντατικοποίηση των επαφών με γραφεία προώθησης εξερχόμενου elite τουρισμού υγείας, προβάλλοντας τόσο το δυναμικό του κλάδου όσο και τα εν γένει ανταγωνιστικά συγκριτικά πλεονεκτήματα της χώρας μας, η οποία αποτελεί διαχρονικά ελκυστικό προορισμό για τούς Σαουδάραβες (με 49.000 επισκέπτες το 2019) και λόγω της πληθώρας των παρεχόμενων υπηρεσιών αναψυχής. Εξάλλου, από επαφές μας με μεγάλους τουριστικούς ομίλους της Σαουδικής Αραβίας προκύπτει ότι η επέκταση των εμβολιασμών στις δύο χώρες, η επιστροφή στην κανονικότητα και η επικείμενη εντός Ιουνίου εναέρια επανασύνδεση, με απευθείας πτήσεις προς Αθήνα από Ριάντ και Τζέντα, αναμένεται να ενισχύσει περαιτέρω το ήδη πολύ καλό επίπεδο διμερούς τουριστικής συνεργασίας, δίδοντας νέα ώθηση στις ροές του τουριστικού προϊόντος προς τις δύο χώρες.

Το πρώτο βήμα για την είσοδο στην εδώ αγορά, σε επίπεδο διερευνητικής βολιδοσκόπησης, πραγματοποιήθηκε από το Εθνικό Συμβούλιο Τουρισμού Υγείας-Elitour, το οποίο εκπροσωπεί σημαντική συστοιχία (clusters) διακεκριμένων ομίλων του κλάδου και εκδήλωσε ενδιαφέρον να δραστηριοποιηθεί στην αγορά της Σαουδικής Αραβίας. Από πλευράς μας θεωρούμε ότι η επιτυχής έκβαση του εν λόγω εγχειρήματος θα μπορούσε συμπαρασύρει και λοιπές μονάδες του κλάδου για συνεργασία είτε σε επίπεδο προσέλκυσης επιφανών Σαουδαράβων για παροχή θεραπευτικών υπηρεσιών είτε σε επίπεδο διερεύνησης της προοπτικής επενδυτικών συμπράξεων (βάσει αρ. 3 παρ.3 Κοινού Προγράμματος Δράσης)

Σημειωτέον ότι στα νοσοκομεία και κλινικές της Σαουδικής Αραβίας εργάζονται περίπου 120 Ελληνες γιατροί διαφόρων ειδικοτήτων, οι οποίοι κάθε χρόνο επιλέγονται από επιτροπή του Υπουργείου Υγείας της Σαουδικής Αραβίας, και θα μπορούσαν να αποτελέσουν τη «γέφυρα» και το δίαυλο επικοινωνίας για τις ιδιαιτερότητες της αγοράς και την προοπτική προώθησης Σαουδαράβων ασθενών, μέσης και ανώτερης εισοδηματικής κλίμακας, προς τη χώρα μας στον τομέα του ιατρικού και ιαματικού τουρισμού.

Σε επίπεδο προωθητικών δράσεων τουριστικού μάρκετινγκ, το Γραφείο ΟΕΥ εισηγείται προς τις ενδιαφερόμενες ελληνικές εταιρείες του κλάδου, πέραν των διαδικτυακών τους επαφών με σαουδαραβικές εταιρείες, να εξετάσουν τη σκοπιμότητα συμμετοχής τους σε εξειδικευμένες διεθνείς εκθέσεις, οι οποίες διοργανώνονται στη Σαουδική Αραβία, υπό την αιγίδα του Υπουργείου Υγείας της Σαουδικής Αραβίας, όπως η Global Health Exhibition 2021 (διαδικτυακά 19 Σεπτεμβρίου-18 Νοεμβρίου 2021 και 17-19 Οκτωβρίου 2021 στο Ριάντ) <https://www.globalhealthsaudi.com/en/home.html> και η Saudi Healthcare (Εκθεσιακό Κέντρο Ριάντ σε ημερομηνία που αναμένεται να ανακοινωθεί) <https://www.recexpo.com/events/saudi-healthcare-exhibition/>, για τις οποίες μπορούν να αναζητηθούν λεπτομερείς πληροφορίες στους ανωτέρω συνδέσμους.

Σε κάθε περίπτωση, από πλευράς Γραφείου ΟΕΥ διαβεβαιώνουμε ότι θα καταβληθεί κάθε δυνατή προσπάθεια για να στηρίξουμε τη διεύρυνση των δραστηριοτήτων των ελληνικών επιχειρήσεων του κλάδου ιατρικού και ιαματικού τουρισμού στην αγορά της Σαουδικής Αραβίας, μία χώρα με την οποία η Ελλάδα διατηρεί άριστες σχέσεις σε όλα τα επίπεδα διμερούς συνεργασίας.

Προς ενημέρωση των ενδιαφερομένων, παρατίθενται κατωτέρω τα διαθέσιμα στοιχεία μας και λοιπές χρήσιμες πληροφορίες σχετικά με τον εξερχόμενο τουρισμό υγείας της χώρας, προκειμένου εκκινήσουν διερευνητικές επαφές με Σαουδαραβικές εταιρείες του κλάδου, φυσικά πρόσωπα (medical facilitators), ασφαλιστικούς ομίλους, κέντρα υγείας και λοιπούς εμπλεκόμενους φορείς. Τα στοιχεία αυτά επικαιροποιούνται σε τακτά διαστήματα από το Εμπορικό Γραφείο, το οποίο βρίσκεται στη διάθεσή σας για περαιτέρω ενημέρωση και τυχόν διευκρινίσεις.

**Πληροφορίες και λοιπά στοιχεία στην αγορά της Σαουδικής Αραβίας**

1. **ΓΡΑΦΕΙΑ ΤΟΥΡΙΣΜΟΥ/ΠΡΑΚΤΟΡΕΙΑ**

[www.zawya.com/saudi-arabia/en/companies/list/cso/?keyword=travel&country=430&sector=&ownership=&resultsPerPage=50](http://www.zawya.com/saudi-arabia/en/companies/list/cso/?keyword=travel&country=430&sector=&ownership=&resultsPerPage=50)

1. **ΝΟΣΟΚΟΜΕΙΑ**

<https://www.zawya.com/saudi-arabia/en/companies/list/cso/?keyword=hospital&country=430&sector=10&ownership=&resultsPerPage=50>

1. **ΙΑΤΡΙΚΑ ΚΕΝΤΡΑ**

<https://www.zawya.com/saudi-arabia/en/companies/list/cso/?keyword=medical%20centers&country=430&sector=10&ownership=&resultsPerPage=50>

1. **ΚΛΙΝΙΚΕΣ**

[www.zawya.com/saudi- arabia/en/companies/list/cso/?keyword=CLINICS&country=430&sector=10&ownership=&resultsPerPage=50](http://www.zawya.com/saudi-%20%20%20%20arabia/en/companies/list/cso/?keyword=CLINICS&country=430&sector=10&ownership=&resultsPerPage=50)

**5- ΙΑΤΡΙΚΟΙ ΣΥΛΛΟΓΟΙ**

[Saudi Association of Neurological Surgery – SANS](https://www.sans.org.sa/)

<https://www.sans.org.sa/>

Saudi association of pulmonary hypertension

<https://saudithoracicsociety.org/saph/>

Saudi association of gastroenterology

<https://www.saudigastro.co/>

Saudi Commission For Health Specialties

<https://www.scfhs.org.sa/en/Pages/default.aspx>

[Saudi Heart Association | Official Website](https://saudi-heart.com/)

<https://saudi-heart.com/>

[Saudi Ophthalmological Society](http://www.sos.org.sa/)

<http://www.sos.org.sa/English/Default.aspx>

Ιστότοπος της Σαουδαραβικής Ένωσης Νεφρολογίας και Μεταμόσχευσης

<http://ssn-sa.com>

**6- ΑΙΜΟΔΙΑΛΥΣΗ**

σελίδα της  εταιρείας Diaverum για τα κέντρα αιμοδιάλυσης στη Σ. Αραβία ανά πόλη [www.diaverum.com/en-SA/Diaverum-Saudi-Arabia/Find-a-clinic/](http://www.diaverum.com/en-SA/Diaverum-Saudi-Arabia/Find-a-clinic/)

δημοσίευμα της ηλεκτρονικής εφημερίδας SJKDT σχετικά με την αιμοδιάλυση στην Σ. Αραβία

[www.sjkdt.org/article.asp?issn=1319-2442;year=2018;volume=29;issue=4;spage=1012;epage=1020;aulast=](http://www.sjkdt.org/article.asp?issn=1319-2442;year=2018;volume=29;issue=4;spage=1012;epage=1020;aulast=)

**7-ΑΣΦΑΛΙΣΗ**

Council of Cooperative Health Insurance

<https://www.cchi.gov.sa/en/Pages/default.aspx>

## [Σαουδαραβικό Κέντρο Ασφάλειας Ασθενών (SPSC)](file:///C:\Users\ECO%20Counsellor.ECO\Desktop\Σαουδαραβικό%20Κέντρο%20Ασφάλειας%20Ασθενών%20(SPSC))

## <https://www.spsc.gov.sa/English/pages/home.aspx>

## <https://www.statista.com/topics/4807/healthcare-in-saudi-arabia/#dossierSummary__chapter4>

**8-ΕΞΕΙΔΙΚΕΥΜΕΝΑ ΚΕΝΤΡΑ ΔΙΑΜΕΣΟΛΑΒΗΣΗΣ (Medical Facilitators)**

<http://alinmagroup.com/partners/>

<https://sa.top10place.com/arabian-gulf-medical-tourism-1545765346.html>

<https://specialties.bayt.com/en/specialties/q/3574/are-there-any-organized-medical-tourism-agencies-in-the-middle-east/>

<https://www.travelagenciesfinder.com/SA/Jeddah/1411539058867865/Arabian-Gulf-Medical-Tourism>

<http://www.arabmedicare.com/medicaltourism.htm>

https://sa.linkedin.com/in/dr-majdi-al-jasim-3a88b713a

[MOH | Medical travel agency/facilitator | Saudi Arabia - IMTJ](https://www.imtj.com/organisation/moh/)

https://www.imtj.com/organisation/moh/

[Saudi Travel and Tourism Association | LinkedIn](https://www.linkedin.com/company/stta-org)

https://www.linkedin.com/company/stta-org

**9-ΣΥΛΛΟΓΟΙ ΑΣΘΕΝΩΝ**

Στην Σαουδική Αραβία δεν λειτουργούν σύνδεσμοι, ενώσεις και λοιπά θεσμικά συλλογικά όργανα ασθενών, Νεφροπαθών, Καρκινοπαθών κλπ, όπως στις ευρωπαίκές χώρες.

**Κύκλος εργασιών των μεγαλύτερων ασφαλιστικών ομίλων Σαουδικής Αραβίας**

In thousands

|  |  |  |  |  |  |
| --- | --- | --- | --- | --- | --- |
| **Κατάταξη**  **2019** | **Εταιρείες** | **2019 τζίρος** | | **2018-2019**  **μεταβολή %** | **2019 μερίδιο αγοράς** |
| **σε SAR** | **σε USD** |
| 1 | **Bupa Arabia** | 10 410 870 | 2 772 520 | 28.19% | 27.48% |
| 2 | **Tawuniya** | 8 375 860 | 2 230 580 | 22.68% | 22.11% |
| 3 | **AlRajhi Takaful** | 2 569 800 | 684 370 | 6.96% | 6.78% |
| 4 | **Medgulf** | 2 421 280 | 644 810 | 6.56% | 6.39% |
| 5 | **AXA Cooperative** | 1 409 780 | 375 440 | 3.82% | 3.72% |
| 6 | **Walaa** | 1 215 390 | 323 670 | 3.29% | 3.21% |
| 7 | **Allianz Saudi Franzi** | 1 011 670 | 269 420 | 2.74% | 2.67% |
| 8 | **Al Etihad (Ex. Trade Union)** | 861 940 | 229 540 | 2.33% | 2.28% |
| 9 | **Malath Insurance** | 835 240 | 222 430 | 2.26% | 2.20% |
| 10 | **SAICO** | 834 340 | 222 190 | 2.26% | 2.20% |
| 11 | **Wataniya** | 735 040 | 195 750 | 1.99% | 1.94% |
| 12 | **Gulf Union** | 558 800 | 148 810 | 1.51% | 1.47% |
| 13 | **Arabian Shield** | 543 720 | 144 800 | 1.47% | 1.43% |
| 14 | **ACIG** | 529 350 | 140 970 | 1.43% | 1.40% |
| 15 | **Salama** | 503 500 | 134 090 | 1.36% | 1.33% |
| 16 | **Sagr Cooperative** | 455 700 | 121 360 | 1.23% | 1.20% |
| 17 | **UCA** | 420 290 | 111 930 | 1.14% | 1.11% |
| 18 | **Saudi Solidarity Takaful** | 391 020 | 104 130 | 1.06% | 1.03% |
| 19 | **Arabia Insurance Cooperative** | 332 420 | 88 530 | 0.90% | 0.88% |
| 20 | **Alimna Tokio Marine** | 331 140 | 88 190 | 0.90% | 0.87% |
| 21 | **Buruj** | 305 540 | 81 370 | 0.83% | 0.81% |
| 22 | **Gulf General** | 279 690 | 74 480 | 0.76% | 0.74% |
| 23 | **Chubb Arabia** | 258 220 | 68 770 | 0.70% | 0.68% |
| 24 | **Amana Cooperative** | 248 050 | 66 060 | 0.67% | 0.65% |
| 25 | **Ahli Takaful** | 238 840 | 63 610 | 0.65% | 0.63% |
| 26 | **Alamiya (RSA)** | 219 940 | 58 570 | 0.60% | 0.58% |
| 27 | **Ahlia Cooperative** | 192 250 | 51 200 | 0.52% | 0.51% |
| 28 | **Sabb Takaful** | 155 150 | 41 320 | 0.42% | 0.41% |
| 29 | **Saudi Enaya** | 154 030 | 41 020 | 0.42% | 0.41% |
| 30 | **Al Jazirah Takaful** | 130 280 | 34 700 | 0.35% | 0.34% |
| **Σύνολο 30 ασφαλιστικών** | | **36 929 140** | **9 834 630** | **8.57%** | **97.46%** |
| **Υπόλοιπο αγοράς** | | 961 360 | 255 970 | -3.85% | 2.54% |
| **Σύνολο** | | **37 890 500** | **10 090 60** |  |  |

**Ασφαλιστική αγορά της Σ. Αραβίας: αύξηση αποτελεσμάτων Α’ εξάμηνο 2020**

Ο κύκλος εργασιών **της**[**ασφαλιστικής αγοράς**](https://www.atlas-mag.net/en/article/the-saudi-insurance-market)**της**[**Σαουδικής Αραβίας**](https://www.atlas-mag.net/en/article/the-saudi-insurance-market) ανήλθε σε 20,75 δις SAR (5,52 δις δολάρια ΗΠΑ) το πρώτο εξάμηνο του 2020, καταγράφοντας αύξηση κατά 5,3% σε σύγκριση με τα 19,7 δις SAR (5,24 δις δολλ/ ΗΠΑ) του 2019. Αυτή η αύξηση συνδέεται στενά με την αύξηση των ασφαλίστρων από πέντε ασφαλιστικούς ομίλους, ήτοι Bupa Arabia 5,7 δις SAR (1,51 δις δολλ. ΗΠΑ), Tawuniya 5 δις SAR (1,33 δις δολλ/ ΗΠΑ), Medgulf και Al-Rajhi 1,5 δις SAR (399,52 εκ. USD ) και AXA Arabia 812 εκ. SAR (216,27 εκ. USD).

**Κερδοφορία έτους 2020**

Το 2020, η Η Bupa Arabia σημείωσε τη μεγαλύτερη αύξηση κερδοφορίας, η οποία ανήλθε σε 823,669 εκ. SAR (219,344 εκ. USD) το 2020 σε σύγκριση με 712,65 εκ. SAR (189,78 εκ. USD) το 2019. Πάντως, σημειώνεται ότι επτά (7) από τους 30 Σαουδαραβικούς ασφαλιστικούς ομίλους, που είναι εισηγμένοι στο Χρηματιστήριο, υπέστησαν ζημίες το εξάμηνο του 2020. Την εταιρεία ακολουθούν οι Tawuniya και Al-Rajhi, οι οποίες κατέγραψαν κερδοφορία 514.459 εκ. SAR (137 εκ. USD) και 251.846 εκ.SAR (67.06 εκ. USD) αντίστοιχα. Αντίθετα, η Al Sagr κατέγραψε την υψηλότερη ζημία, ύψους 105,98 εκ. SAR (28,22 εκ. USD) το 2020.

**Επιτυχείς συγχωνεύσεις μεταξύ Σαουδαραβικών ασφαλιστικών ομίλων**

Η Κεντρική Τράπεζα της Σαουδικής Αραβίας (SAMA) ενθαρρύνει από το 2019 τα ενδιαφερόμενα μέρη της ασφαλιστικής αγοράς να επιταχύνουν τις διαδικασίες συγχώνευσης και εξαγοράς. Σύμφωνα με το SAMA, αυτές οι συμπράξεις θα μπορούσαν να ενισχύσουν την οικονομική θέση του τομέα και να τον καταστήσουν πιο ανταγωνιστικό, στο πλαίσιο υλοποίησης του μεγαλεπήβολου αναπτυξιακού προγράμματος διαρθρωτικών μεταρρυθμίσεων "KSA Vision 2030".

Το 2020, στην ασφαλιστική αγορά της Σαουδικής Αραβίας   πραγματοποιήθηκαν οι κάτωθι συγχωνεύσεις

* Aljazira Takaful Taawuni και Solidarity Saudi Takaful
* Συνεργατική ασφάλιση Saudi Enaya και Συνεταιριστική ασφάλιση Amana
* Walaa Cooperative Insurance και MetLife AIG ANB Συνεταιριστική ασφάλιση

Συναφώς, το Σαουδικό Συμβούλιο Συνεταιριστικής Ασφάλισης Υγείας (CCHI) ενθαρρύνει ενεργά τους ασφαλιστές να προχωρήσουν σε συγχωνεύσεις. Οι μικρές και μεσαίες εταιρείες ασφάλισης υγείας, μετά τη συγχώνευση, θα απαλλάσσονται από την καταβολή τελών και εποπτείας για περίοδο τριών ετών. Αυτή η πρωτοβουλία, που πραγματοποιήθηκε σε συνεργασία με τη Σαουδική Κεντρική Τράπεζα (SAMA), αποσκοπεί στην αναβάθμιση της ποιότητας των υπηρεσιών υγείας που παρέχονται στους δικαιούχους.

**Κύκλος εργασιών ανα κατηγορία ασφάλισης (2015-2019)**

σε 000 $

|  |  |  |  |  |  |  |
| --- | --- | --- | --- | --- | --- | --- |
| **κατηγορία ασφάλισης** | **2015** | **2016** | **2017** | **2018** | **2019** | **2019 μερίδιο** |
| Υγείας | 5 052 800 | 4 963 100 | 5 072 600 | 5 293 200 | 5 985 300 | 59.32% |
| Οχημάτων | 2 876 900 | 3 239 000 | 2 967 700 | 2 508 600 | 2 291 300 | 22.71% |
| **Εναντι κλοπής-Πυρός** | 522 600 | 486 400 | 455 300 | 452 000 | 491 300 | 4.87% |
| Επαγγελματικής ευθύνης μηχανικού | 320 700 | 242 000 | 248 500 | 186 800 | 319 100 | 3.16% |
| Ατυχήματα έναντι τρίτου | 291 200 | 279 600 | 280 900 | 266 500 | 298 600 | 2.96% |
| Μονάδων παραγωγής ενέργειας | 149 900 | 122 000 | 196 900 | 136 200 | 186 500 | 1.85% |
| Ναυτασφαλίσεις | 193 500 | 168 900 | 165 700 | 145 000 | 174 100 | 1.72% |
| Αεροπορικών μεταφορών | 39 100 | 37 200 | 35 900 | 39 400 | 42 200 | 0.42% |
|  | **9 446 700** | **9 538 200** | **9 423 500** | **9 027 700** | **9 788 400** | **97.01%** |
| Συναξιοδοτική | 275 900 | 280 100 | 303 900 | 293 500 | 302 200 | 2.99% |
| **Σύνολο** | **9 722 600** | **9 818 300** | **9 727 400** | **9 321 200** | **10 090 600** | **100%** |